Document ID: 32009D0780

KOMMISSIONENS BESLUTNING
af 22. oktober 2009
om fastsættelse af de nettobeløb, der fremkommer ved anvendelsen af frivillig graduering i Portugal for kalenderårene 2010, 2011 og 2012
(meddelt under nummer K(2009) 8031)
(Kun den portugisiske udgave er autentisk)
(2009/780/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 378/2007 af 27. marts 2007 om regler for frivillig graduering af direkte betalinger som fastsat i forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EF) nr. 1290/2005 (1), særlig artikel 4, stk. 1, og
ud fra følgende betragtninger:
(1)
Kommissionens beslutning 2008/788/EF (2) har fastsat de nettobeløb, der fremkommer ved anvendelsen af frivillig graduering i Portugal for kalenderårene 2009-2012.
(2)
Portugal har meddelt Kommissionen, at det som følge af de uforudsete vanskeligheder, som den nuværende økonomiske krise har påført landbruget, og de negative følger for landbrugernes økonomiske situation har besluttet ikke at anvende frivillig graduering i kalenderåret 2009. Portugal har besluttet at fastholde den nationale frivillige sats på 10 % for kalenderårene 2010, 2011 og 2012.
(3)
Af hensyn til klarheden bør beslutning 2008/788/EF derfor ophæves og afløses af en anden beslutning -
VEDTAGET FØLGENDE BESLUTNING:
Artikel 1
De nettobeløb, der fremkommer ved anvendelsen af frivillig graduering i Portugal for kalenderårene 2010, 2011 og 2012, er som følger:
(mio. EUR)
2010
2011
2012
29,0
25,0
21,0
Artikel 2
Beslutning 2008/788/EF ophæves.
Artikel 3
Denne beslutning anvendes fra regnskabsåret 2011.
Artikel 4
Denne beslutning er rettet til Den Portugisiske Republik.
Udfærdiget i Bruxelles, den 22. oktober 2009.

Labels: 18
19
5
6